Legend of Kaivclo. 65 



ke kumu o keia kipi ana, o ka hilahila o Kaeleha i kona makuahunowai i kana 

 waiwai ole e uku aku ai. Maanei e ike kakou i ke aloha ole o Kaeleha ia Kawelo, a me 

 kona hilahila ole, aloha ole i kona mea nana i malama kupono a lilo ai i alii aimoku no 

 Kauai. 



Ma keia mau olelo a Kaeleha me Aikanaka, ua kui aku la ia olelo a lohe o Kawelo 

 ma Hanamaulu, ma ka hikina o Kauai. Hoouna aku la o Kawelo i ka elele, e hele a loaa 

 o Kamalama ma Kona, e hele mai e nana, e hoolohe, i ka oiaio a me ka ole o keia lohe. 

 A hiki ka elele i mua o Kamalama, hai aku la i na olelo a kona kaikuaana, a Kawelo ; a 

 lohe o Kamalama, hele mai la ia a hiki i Waimea, a Hanapepe, Wahiawa. Nana aku la o 

 Kamalama i ke kula o Kalae, ua lehulehu loa na kanaka e hoiliili pohaku ana ; o na kane, 

 o na wahine, o na keiki. 



Ia Kamalama e nana ana, halawai mai la kekahi kanaka me ia, a ninau aku la ia : 

 "Heaha ka hana a keia lehulehu o ke kula e paapu mai la?" I mai la ke kanaka: "He 

 hoiliili pohaku." "He pohaku aha?" wahi a Kamalama. "He pohaku kaua na Kaeleha 

 laua o Aikanaka, me Kawelo." Alalia, maopopo iho la ia Kamalama, he oiaio na olelo 

 a ka elele i hai mai ai ia ia, alalia, emi hope aku la kana hoi ana, a hiki i ka hale, hoouna 

 aku la ia i elele, e hai aku ia Kawelo. 



A hiki aku la ka elele i mua o Kawelo ma Hanamaulu, hai aku la ia ia Kawelo, i 

 ka hoomakaukau o Kaeleha a me Aikanaka i ka pohaku, no ke kaua hou. A lohe o Kawelo 

 i keia mau olelo, komo mai la ka huhu wela loa ia Kawelo ia wa, no kana keiki no 

 Kaeleha. Ia wa, hele mai la o Kawelo mai Hanamaulu mai a hiki i Wahiawa, ma keia 

 aoao mai. Ike mai la ia i na waa kaua o Kaeleha ma, ma ke kua aku o na eho pohaku. 

 Aia ma na aoao o ka eho pohaku, na wahine me na pohaku i ka lima, a pela na keiki 

 ma kekahi aoao o ka eho pohaku, me na pohaku i ka lima. Ua makaukau lakou a pan loa 

 no ke kaua ana. O na mea kaua ma ko Kawelo lima, o ka laau i)alau no ana o Kuikaa, 

 a me ka pikoi a kana wahine, a Kanewahineikiaoha. Nolaila, alua wale no ana mea 

 kaua. 



KE KAUA ANA O KAWELO, ME KAELEHA A ME AIKANAKA MA. 



INla keia kaua ana e ike ai kakou i ke koa a me ka ikaika lua ole Kawelo, no 

 ka mea, hookahi ia, a he nui mai kona mau enemi. 



1 ke kaua ana, aole e hiki ia Kawelo ke alo ae, no ka nui loa o na pohaku e 

 lele mai ana i luna ona. Nolaila, ku malie iho la o Kawelo i waena o na pohaku e 

 hailuku ia ana. Ma keia hailuku ana, ua paa o Kawelo i na pohaku, ma keia aoao a 

 ma keia aoao, a ua like hoi ke kiekie o na pohaku me kona kiekie. Nolaila, lu ae la 

 o Kawelo i na pohaku, a hiolo iho la, ma o a maanei o kona kino. Iloko o ia wa a 

 Kawelo e lu nei i na pohaku, lele hou mai la na pohaku a luna, pela no ka hana ana 

 a nawaliwali o Kawelo. Ia wa, ua paa o Kawelo i na pohaku, mai lalo a luna loa 



Memoirs B. P. B. Museum. Vol. V. — 5. 



